Drage studentice i dragi studenti!

MEĐUODSJEČNI IZBORNI KOLEGIJ „SPORT U KULTURI DALEKOG ISTOKA I INDIJE“

U zimskom semestru akad. god. 2018./2019. moguće je upisati **izborni kolegij „Sport u kulturi Dalekog istoka i Indije**“ namijenjen polaznicima/ama svih preddiplomskih i diplomskih studija na Filozofskom fakultetu. Kolegij pruža uvid u sport te njegovu ulogu i važnost u društvima i kulturama Dalekog istoka i Indije. Naglasak je pri tom stavljen na predstavljanje tradicionalnih istočnjačkih borilačkih i ostalih koncepata/sustava u sportu – kineskih: Yong chun (Wing Tzun), Taiji (Taijiquan); japanskih: Nanbudo, Aikido, Judo, Jujutsu; korejskih: Taekwondo i dr.; autentične indijske metode: Joga-e i sustava Ayurvede (“znanost o životu”). Nastava će se održavati ***ponedjeljkom od 18.30 do 20.00 sati*** u prostoriji ***A-106*** te započinje u ponedjeljak ***15. 10. 2018***. Studenti se pozivaju na prvi nastavni termin, uključujući i studente koji nisu uspjeli formalno prijaviti kolegij. Opširnije informacije o kolegiju dostupne su na sustavu e-učenje: [**OMEGA**](https://omega.ffzg.hr/course/view.php?id=2626OMEGA.%20).

Želimo vam uspješan zimski semestar akademske godine 2018./2019.!

 nositelji: prof. dr.sc. Tvrtko Jakovina, i mr. sc. Jelka Gošnik, v. pred.